  ***Proleće*** Hor Kolibri

Proleće je najbolje godišnje doba

Kada ljubav hoće srce da proba

Uvek dolazi posle zime

**Novi početak**, to mu je ime.

Sve se ponovo rađa, miriše

Idem napolje u dvorište.

Proleće, miris i boje

Ono je moje i tvoje

Proleće, sunce u kosi

Sreća me nosi.

Čudan je osećaj, kao da letim

Dole na livadi, pčela mi preti

Topao vetar, kiša me brine

Proleće volim, to mi je ime.

* Da li znaš kojeg datuma počinje proleće?
* Šta se dešava u prirodi na proleće?
* Kako se ti osećaš na proleće?
* Kako razumeš ove stihove u pesmi:

*Proleće je najbolje godišnje doba*

*Kada ljubav hoće srce da proba.*

* Podvuci sve glagole u pesmi.



Ovako je čuveni italijanski slikar Sandro Botičeli video proleće.

Budi kreativan, nacrtaj ili napiši nekoliko stihova i pokaži kako ti doživljavaš proleće i na šta te ono inspiriše.